钦定古今图书集成/方舆汇编/职方典/第1076卷 > 《旧志》铁炉一十三座皆明洪武永乐间各里民
## 钦定古今图书集成/方舆汇编/职方典/第1076卷 > 《旧志》铁炉一十三座皆明洪武永乐间各里民

所建岁课铁九万馀觔。其后溪南里进宝、桃坑、丰角、双髻、水口、龙门、上畬、胜运里跳鱼、太平里黄公山九炉，俱属永定。在县止存炉四。嘉靖初，以频岁盗发，由冶场聚众所致，乃议除之，岁课十年不征，至十二年复征。知县马节议请派于七县。巡按御史方涯允议，以丁科银代足其额，后罢征。

接官亭　在水西渡西岸。明永乐四年建。泗洲亭　在县南溪岸。明永乐九年建。

元真观　在县东。明永乐十八年，赣州道人刘静渊建，祀真武。正德间灾。《伍志》：“旧名麟符观。” 南华寺　在来苏里下都。明永乐间，僧常靖建。成化四年僧慧墩重修，后废。

圆通阁　在县南溪岸上。明正统元年造浮桥，知县张琳辟地刱建。天顺四年圮。

晏公祠　在县南浮桥头。明正统元年，因造桥并建。末年毁于寇。故址今为阳明门基。

真武阁　在县西门城上。明正统初建。景泰七年，因筑城废。

水安亭　在胜运里水漕迳，有清泉。明正统间，构亭其侧，内设坐具，饮泉者可憩息。

三清殿　在东岳宫后。天顺五年，义民郭端募建。后毁于火。

丰济亭　在胜运里。有泉一泓，行者掬饮甚众。明成化七年，乡民构亭于此。嘉靖间改名“息车。” 桂香亭　在儒学前。明成化八年建。弘治六年，巡道伍希闵重建于旧亭址西畔。今圮。

文峰塔　在县南琴冈。明弘治十七年县丞王献臣因南塔院旧浮图一级成之，名曰“文峰。” 隆庆五年，佥事王乔桂从众议，以不利于学毁去。杭川书院　在琴冈。明正德七年建。嘉靖一年迁学，因迁院于旧学之址为堂，祀朱文公及杨澹。轩为石表额曰：“泰山乔岳。” 堂两翼室各三间，祀名宦乡贤。堂后为讲堂。十五年巡道钱世贤重建于琴冈，名“文峰书院。” 三十年重迁学，又移文公祠于此。隆庆二年灾。

松风亭　在平安里松风岭，俗呼风伞山。明正德十六年，佥事周期雍甃山路建之。《府志》作“风吹伞亭。”

柏林书院　在三田。嘉靖初邑绅周勋建。练塘书院　在丰稔寺后，明嘉靖中建。

大观亭　在赤冈。明嘉靖十九年，佥事侯廷训建，为儒学后镇。廷训及提学田汝成皆有记。今《亭圮记》无考。

纪功亭　在通驷门外三里。明嘉靖二十四年，邑民为署巡道徐纬正界粮立。三十二年，为巡道梁佐平寇乱，附立碑于内。至万历二十四年，巡道王执中再正界粮，知县良佐重建。

迎春亭　在昭旸门外，旧为“真君堂。”

接官亭　在潭头渡边。旧为“天符宫。”

息肩亭　在潭头渡隔溪。旧为龚、刘、杨庙。上三亭俱嘉靖二十五年，知县汪应奎毁淫祠，改名。杭川公馆　在县治西。明嘉靖三十六年，知县朱世彻即旧“东平王行祠改建。” 今废。

大沽公馆　在胜运、来苏二里间，去县四十里，其地有市。明嘉靖三十七年，通判周廷琮议建馆，委府幕先核商货过船填数，至县输税，商侩苦之。次年，徙市于城西门外。隆庆五年，再徙东门潭头，遂废。

《溪南乡约》亭　在三图。明嘉靖四十三年，乡民为府照磨周征讲约立，汀人教授李一鍷“记。” 今无考。

周公亭　在通驷门外。明隆庆六年，为知县周

裔登建

尹公亭　在纪功亭东。明万历七年，为巡道尹校建。

凤南书院　在苦油竹前。明万历十五年，邑绅刘佐建。

聚星公馆　在褒忠祠之东。明万历四十三年，知县李自华建。崇祯间，改祀“真武。”

劝农别墅　在通驷门外倪公祠前。明崇祯七年，知县卢跃龙建，今改“清忠祠。”

时雨堂　在大察院后。王文成公平漳寇回，驻军杭川。适旱，后得雨。有司请名行台为“时雨堂” ，自为文勒石。后知县陈正中重修。

普应堂　在锺寮场，旧名“水陆院” ，宋乾德间建。石麟堂　在紫金山，顶有麒麟石，望之头角宛然，体不甚巨，杰然蹲踞，恰当殿陛之中。扪萝而上，其脊可跨，顶生小草，披散蒙茸，恍如麟之缨髭。朱公取以名堂。

卢公书院　在东竺寺右，县令卢跃龙课士建。“澄远楼　” 在“《漳南道》右。”

滴露楼　在金山五龙寺毘卢殿后，奇古山峙其前，琴桥泉发其右，高峰明灿，寒涛吐吞，金山幽迥处也。长汀胡临亨读书其中。

藏经阁　，在金山五龙左腋，而上有阁，巍如未孩，朱公请藏其中，阁因名“藏经” 有朱公像，慈容可挹。崇祯十年夏，郡丞黄色中游金山，宿此武平县。

屯营庵　在五里屯冈下。五代时，何统使尝部武艺军于此屯驻，筑小城，周二里许，故址犹存。葛仙翁炼丹井　，在灵洞山。

炼丹灶　在丰山下“定光。” 伏虎庵　在南岩寺旁，庵废址存。

南山绵洋院　在县南五里。嘉靖间重建。仙人床　在归郡里。乌石栋上下，路侧大石如床，有仙人迹。

罗汉阁　、三圣阁　俱在南山院内，宋绍兴、嘉定间创，明洪武间归并，革去。

溪西寨　在汀、赣、梅三州界首。后梅州奏罢，止隶汀、赣。绍兴初年，毁于寇。

读书堂　在县西。宋李纲建，今废。

明远楼　在县后岭。令张策建，今废。

绿水湖　在南安岩数里。水色深绿。相传“定光佛” 创院时，卓锡成湖，杉木涌出，取其水为《大绿画彩》。

清泉亭　在县北十里。李良材建，又捐亭侧之田，岁籍其谷，烹茶以饮行人，人甚德之。

迥澜亭　在县南。明嘉靖间仓官锺显才建。清风亭　在县治四十里金鸡岭，林乾亨建。驻节亭　在县东马鞍桥左。州判修凤建。拱辰亭　在县东信顺里。邑令张策建。

登云亭　在县北十五里石径岭，邑令张策建。“茶亭　” 在县南十里黄溪屻，一在县南二十里黄土岭。一在县南四十里金鸡岭。

迎恩亭　在南平门外，邑令巢之梁建，今废。“甘露亭　” ，去县里许。

石桥亭　在县南小留兴王琼刱，今圮。

演武亭　在县南。明弘治间建。嘉靖间，巡道王时槐委令徐甫宰“增地重建。”

平明社亭　在龙济岩左舒清李弘政建。“白鹤亭　” 在所北七里，周玉珂建。

路亭　在县北五里塅，邑人锺成亮建。《寇碑》亭　在教场前左。

《平寇碑》亭　在儒学门左。

平寇台　在均庆寺前，为巡道曾樱剿寇立。“平寇亭　” 在所城，为郡丞黄色中署县剿寇立。又有《筑岩城碑》。

甘露亭　在县南。赵良生捐俸置常稔田，岁收租谷，令僧夏烹松茗，冬施姜汤，以济行旅。清泉亭　在所南五里。李鳌建。

大上阁　在县治西五十步。

真君阁　在县东三官庙左侧。

图南阁　在县南。明末寇毁，今改建“观音阁” 、聚奎阁　在儒学启圣祠后。明崇祯间，教谕张绍登建。

大悲阁　在县南十五里磐陀山。

观音楼　在治东二十步东安桥。

“钟鼓楼　” 在《关帝殿》前。

《西来山　》：在武所西来龙冈。檀越危星炜、僧仰绩同捐赀买田鼎建。

甘泉亭　在县北十五里。李方晟建，又捐亭近鸡麻窝蛟湖田三十秤，延僧岁食烧茶以饮行人，往来称便。

准提阁　，在武所南新城内。檀越吴楣、危星炜、陶之玙、危嵃、僧庭《沩仝》捐资买产鼎建。

赤松亭　在县北六十里上湖凹。邑庠李先春建。又捐田三亩，延僧烧茶，接应行人。

清流县

旧子城　在县治中。周围二百丈，外无城。宋绍兴间，郑思诚筑之，岁久复湮，故址仅存。元末，陈友定垒石筑高丈馀，民赖以守。今废。

崆峡岭　在县东十五里。山势临水，崒峍岘岩中通一道，至岩绝高。陈友定垒石为关，建楼于上，集兵以御东南之寇。今废。

天官别业绿绮堂　邑人冢宰裴应章建，有“帘卷千山雨，窗凌万井烟” 之句，今废。

小燕矶　在县东。下即渔沧潭。石横半溪，如倒笏状，关锁水口。亭有元《樊王诰命碑》，邑人邹时泰有“天开图画渔沧古碑” ，勒“忠良凤诏新” 之句。儒学旧基　在县南。宋元符间建。崇宁间，迁县东。建炎间，始于皇华驿址建之，东南故址犹存。皇华驿故址　在县东北。建炎间移建儒学。申明、旌善二亭　在南门外二十步，址存。三“皇庙　” 在谯楼东，即旧县前铺故址。元时祀三皇，今废。

旧社稷坛　宋时在县南三百馀步，今坛徙他所，址存。

举子仓　一在县市，一在石洞寨，一在罗村团，宋绍兴间建，今仓废址犹存。

石洞寨　俗呼“石龙寨” ，在县北，地名大寨头。山险峻，鸟道而上，可容数千人，四寨控扼，无从而入。宋乾道，县令黄藻始开，为民避寇，岁久荒圮。元末寇作，邑人拥伍元保为寨长。元保增修四门，积粮据险，与众共登拒之，悉赖保全。至今石门《鸟道》犹存，时可登眺，诚天险也。

毗卢阁　在县下。东华飞甍插汉，登眺洒然。龙津碑亭　在龙津桥头。嘉靖初，知县余祎建。高善亭　在县东八里，知县宋忠建。

佑圣堂　在县治南五十步。

隐仙堂　在县东，一名“东山堂。” 正统间建。邑耆雷以仁等又于堂左建“耆会堂。”

法海堂　在迎春坊。元至元初建，弘治中重建。南顾楼　在县南寨，正德八年建，万历初知县桑大协重修，改名“来薰。” 崇祯十年署县同知黄色中、知县邓应韬奉知府唐世涵檄重修。山河雄镇楼　在县南门外。正德初建，万历初知县桑大协重修，改名“容保。”

凤凰阁　在县凤翔桥西，即古观音阁。永乐间毁，弘治间，道士张惟宽建。

观澜亭　在县东樊公庙右。永乐间，令李庠建。嘉靖初，令余祎修。上抗龙津，下瞰渔沧大溪，潴为澄潭，波流潆回。万历五年重建。

《渔沧遗迹》亭　在县东。万历丁丑年建，邑人裴应章书扁。

赋诗亭　在《遗迹》亭右，万历六年建。

慈云阁　在玉华洞前。郡守沈应奎建。

拜石亭　在玉华岭上。崇祯九年唐世涵建。龙津碑亭　在龙津桥头，嘉靖初知县余祎建。高善亭　在县北八里。旧名“高瞻” ，宣德间知县李庠建。

寒泉亭　在县南。亭下有泉，知县吴中建。弘治间，雷凤娘砌石为池。

界亭　在县南十五里，清宁分界。正德五年，县丞萧征建，万历间修扁，为“清宁境界。”

书庄　在县北。编修赖世隆读书处。

连城县

王城　在河源里。文丞相扶帝昺起义兵驻此，因名之。

垂珠岭　在河源里《朋口》。文丞相扶帝昺过此，垂泪。居人痛而哀之，故名。

龙骨坑　在北安里。相传，有龙毙此，至今乡人取之，犹有骨。

《星汶》沸　凡二，一在县治西，即放生池；一在曾地坪，今迁文川桥下。

旗石砻　在县东

乌石夹　在北安里

打鼓岭　在姑田里。其石巉岩，凡新任官入境时，假道避吉。

出米石　凡二：一在水西岭，一在旗石寨，有石穴寸许，溜米随人多寡，足以食之，今无米。《出石钟　》在姑田里石燕岩中，有石悬于岩，如钟形，叩之鍧然作金玉声。

丘氏书院　在“三元殿” 左，系丘麟、丘方读书处。罗天麟宅　在南顺里亭子堡。天麟系元人。

旧县　，宋绍兴间刱，岁久惟土城故址存。旧儒学　在县东南尉司旧址。宋绍兴间刱，后迁县东，久废。

举子仓　一在县市，一在河源、莒溪，宋绍兴间刱，今废。

雄镇楼　在县后山巅。正德十四年，县丞王锺岳鼎建。

皆山楼　在县内。又有遗爱堂、三异堂、立翠亭、义松松、茅月林、爱莲轩、不欺室，俱宋时建，今废。清溪阁　在擢桂桥畔。宋淳祐中，罗应奇重建。文昌阁　在启圣祠后。陈子壮《记》。

水云阁　在河源里。珠池有峭壁茂林，左右皆溪潭深池，中多花木。

悠然阁　在石门岩前。宋绍兴间，赵汝樵建“迎恩亭　。” 洪武三十四年，知县叶普建。

总宜亭　在石门岩前。宋绍兴中，邑令黄荣建。明洪武间重建。

乡约亭　在县治西金山庙址。知县方进改为“乡约亭” ，东西立为二社学。童玺记。

《水莲精舍　》在莲峰山上。

联龙书院　在县西门外，令陶文彦课士处也。崇祯十年春建。

归化县

子城　在县西南。元陈友定因邻境不虞，用石筑砌，以障乡闾。周回一里许，址存。

黄阳寨巡司　在归下岩前。绍兴间建，基存万安砦　，在县西杨柳里。宋绍定间，曾妇晏氏于此结五砦以御寇。后寇平，诏封晏氏为恭人，名曰“万安砦” ，其址犹存。

平安砦　，在县治后十里许。十工坞山高而险隘，顶稍宽平。元末，邑人行省平章陈有定立砦屯戍，其址犹存。以其砦迺十日之工成之，故曰十工坞。《旧志》以为市空芜者，误。

明溪巡检司　在县治北二里土坊，宋绍兴间建。元初始徙于明溪市，以便盘诘。陈友定曾为此处巡检，其址犹存。

二侍郎读书处　在县东黄杨岩后二里，为宋杨时张驾读书处，后人因改名曰“侍郎岩。” 御帘　宋末，元伯颜以恭宗北去，杨淑妃携二王避元兵，欲如温州航海，道出今中和一都山中，适御帘坠地，因以名其乡云。

东泉阁　在县东。洪武九年，里人谢尚德建，圮坏。成化二十二年，知县赖永正捐俸倡僧会崇宁等募建，又于阁右建“钟楼。”

遇仙堂　在遥社五十里。

无边堂　在杨柳二十里，俱县东。

仙人堂　在城东七里陈坊，祀仙人晏北海。南极堂　在城南二里。赖仕存建。赖仲清。施田。四贤堂　在兴善里瀚溪。成化元年建。

隐耕堂　在县学前安中坑。成化间建。

观山堂　在西波上。成化元年重建。

龟山堂　在县东七十里金坑。旧扁“千金堂” ，有田供祭。正德十年，知县杨缙改今名。

魁星阁　在城东白沙桥南。

接官亭　在县西一里许。永乐间建。

望亲亭　在翰溪。揭应征构亭望亲墓。郡丞章颀嘉其孝，扁曰“望亲。”

醒心亭　在县西学后。成化间知县郭润建，永定县。

龙磜洞　在县南。石崖空广数丈，内有石床、石几。昔传有神人寓此。

圣窖石　在胜运里大新村。二石一阴一阳。传有仙驱至，掌迹尚在。

玉篆石　在大阜坑，浮于水面，有文如篆，人谓“仙人玉印。”

金船塘　在太平里斧冈山中。泓然一湖，形如巨舰。旧传有金船浮沉于此。

系舟石　在云龙桥侧。昔王阳明系舟于此，有诗，“其象如凫” ，又名“浴凫石。”

陶金县　，在金砂村。旧传，其地产金，有神人鞭石筑城于此。

仙人石　在龙门。石高数丈，状如正笏，下有大人迹，相传仙人到此。

许公堤　在县南。知县许堂筑建印星台，以课多士。景称“西堤烟雨” ，即此。

文山石　在文山亭，大书“宋丞相文天祥过此。” 莲花嶂　在金丰里，唐惭愧祖师诞生处。掷鱼潭　惭愧祖师幼牧牛，其嫂饷以焦鱼，师不食，放之潭中，鱼遂活。至今产鱼一体而半焦半润。

玉枕穴　在溪南里镇里。旧传吴吉甫自《博罗》

舆母彭氏榇归，至此风雨大作，举引不行，遂卜葬于斯。

鸣岐亭　在县西鸣岐岭顶。

接官亭　旧在县西，成化十五年知县王环造。嘉靖三十七年，知县许文献申，改大洲庵为“东接官亭” ，拓迎恩桥空地造“西接官亭” ，今废。少憩亭　在迎恩桥北。邑人卢贯有记，今废。凤麓亭　邑人熊国昌建。

文山亭　在缘岭。宋丞相故垒，乡人筑亭志之。吴公亭　在溪南杨梅凹，为知县吴殿邦建。去思亭　在迎恩桥北。

“访孝” 亭　在大埠岭。邑令周齐同举人林锺桂访孝子郑懋官庐墓处，乡人建之。